A festői szigetet sok turista keresi fel. Fő vonzereje magán a környezeten és a falun kívül a helyi ősi indián kultúrában rejlik, de különleges a szigetet alkotó hegy csúcsán álló hatalmas, mintegy 40 m magas emlékmű is, mely José María Morelos y Pavónt, a neves függetlenségi harcost ábrázolja. Az emlékmű aljának belsejében Ramón Alva de la Canal nagy méretű falfestménye örökíti meg Morelos életét. A szoborban egy kilátót is kialakítottak.